Foilsiú teachtaireachta maidir le leasú caighdeánach a fhormheas ar shonraíocht táirge i ndáil le hainm in earnáil an fhíona dá dtagraítear in Airteagal 17(2) agus (3) de Rialachán Tarmligthe (AE) 2019/33 ón gCoimisiún

(2022/C 351/09)

Foilsítear an teachtaireacht seo i gcomhréir le hAirteagal 17(5) de Rialachán Tarmligthe (AE) 2019/33 ón gCoimisiún (1).

TEACHTAIREACHT MAIDIR LE LEASÚ CAIGHDEÁNACH AG ATHRÚ AN DOICIMÉID AONAIR

“Montsant”

PDO-ES-A1550-AM05

Dáta teachtaireachta: 20.6.2022

TUAIRISC AR AN LEASÚ FORMHEASTA AGUS CÚISEANNA LEIS

Athrú ar uasteorainn aigéadachta luainí

Tuairisc:

Athraíodh teorainn uasta na haigéadachta luainí le haghaidh fíonta geala, rosé agus fíonta dearga atá níos mó ná 1 bhliain d’aois. Ní raibh aon teorainn shonraithe ann d’fhíonta geala agus rosé atá níos mó ná 1 bhliain d’aois. Maidir le fíonta dearga, leasaíodh an fhoclaíocht “...féadfaidh sé méadú 0,06 g/l le haghaidh gach céim d’alcól os cionn 11 % de réir toirte agus gach bliain de thabhairt chun cineáil, suas go dtí uasmhéid de 1,2 g/l.” go “ó bhliain amháin de thabhairt chun cineáil ar aghaidh, féadfaidh 1,2 g/l a bheith i dteorainn uasta na haigéadachta luainí”.

Déanann an leasú seo difear do phointe 2.2 den tsonraíocht táirge agus do phointe 4 den doiciméad aonair.

Meastar gur leasú caighdeánach é mar ní bhaineann sé le haon cheann de na catagóir a liostaítear in Airteagal 14(1) de Rialachán Tarmligthe (AE) 2019/33 ón gCoimisiún an 17 Deireadh Fómhair 2018.

Cúiseanna:

Cleachtas coiteann is ea d’fhíonta dearga, geala agus rosé STFC Montsant a thabhairt chun cineáil. Is gnách, dá bhrí sin, go mbeadh aigéadacht luaineach i bhfíonta dearga, geala agus rosé de bhreis ar an 0,80 g/l a leagtar síos sa tsonraíocht maidir le fíonta atá níos óige ná 1 bhliain d’aois. Ardaítear leis an leasú seo cion na haigéadachta luainí a cheadaítear chuig na teorainneacha arna leagan síos ag an Aontas Eorpach, is iad sin 1,2 g/l le haghaidh fíonta dearga agus 1,08 g/l le haghaidh fíonta geala agus rosé.

DOICIMÉAD AONAIR

1. Ainm(neacha)

Montsant

2. Cineál táisc gheografaigh

STFC – Sonrúchán Tionscnaimh faoi Chosaint

3. Catagóirí táirgí fíniúna

1. Fíon

3. Fíon licéir

4. Tuairisc ar an bhfíon nó ar na fíonta

1. Fíon geal

TUAIRISC THÉACSÚIL GHAIRID

Glé, agus toin air i raon idir dath buí ar dhath na líomóide agus dath buí ar dhath na tuí, agus dathanna a d’fhéadfadh a bheith dian agus órga. Dea-bholaithe galánta agus fíneálta de thorthaí aibí, mil agus torthaí triomaithe (aibreoga/péitseoga triomaithe). Mín, agus an mhilseacht go mór chun cinn ann agus é blasta. Iarbhlas a mhaireann go han-fhada.

* Ó 1 bhliain amháin de thabhairt chun cineáil ar aghaidh, féadfaidh 1,08 g/l (18 meq/l) a bheith san aigéadacht luaineach uasta.

* Dé-ocsaíd sulfair uasta: 200 mg/l má tá an cion siúcra níos lú ná 5 g/l agus 250 mg/l má tá sé cothrom le nó níos mó ná 5 g/l.

* I gcás teorainneacha nach bhfuil sonraithe, ní mór an reachtaíocht atá i bhfeidhm a chomhlíonadh.

Saintréithe anailíseacha ginearálta Neart alcóil iomlán uasta (mar % den toirt) Neart alcóil iarbhír íosta (mar % den toirt) 11,5 Aigéadacht iomlán íosta 3,5 gram in aghaidh an lítir, arna léiriú mar aigéad tartarach Aigéadacht luaineach uasta (ina milleachoibhéisí in aghaidh an lítir) 13,33 Dé-ocsaíd sulfair iomlán uasta (ina milleagraim in aghaidh an lítir)

2. Fíon rosé

TUAIRISC THÉACSÚIL GHAIRID

Lonrach, dian agus de dhath glé. Dea-bholaithe torthaíocha agus / nó bláthacha, ruainnín silín aibí agus sú talún, le torthaí foraoise. Galánta, milis agus le carachtar.

* Ó 1 bhliain amháin de thabhairt chun cineáil ar aghaidh, féadfaidh 1,08 g/l (18 meq/l) a bheith san aigéadacht luaineach uasta.

* Dé-ocsaíd sulfair uasta: 200 mg/l má tá an cion siúcra níos lú ná 5 g/l agus 250 mg/l má tá sé cothrom le nó níos mó ná 5 g/l.

* I gcás teorainneacha nach bhfuil sonraithe, ní mór an reachtaíocht atá i bhfeidhm a chomhlíonadh.

Saintréithe anailíseacha ginearálta Neart alcóil iomlán uasta (mar % den toirt) Neart alcóil iarbhír íosta (mar % den toirt) 12 Aigéadacht iomlán íosta 3,5 gram in aghaidh an lítir, arna léiriú mar aigéad tartarach Aigéadacht luaineach uasta (ina milleachoibhéisí in aghaidh an lítir) 13,33 Dé-ocsaíd sulfair iomlán uasta (ina milleagraim in aghaidh an lítir)

3. Fíon dearg

TUAIRISC THÉACSÚIL GHAIRID

Ag brath ar aois na bhfíonta, bíonn dathanna difriúla orthu agus imireacha difriúla iontu. Athraíonn siad sin ó thoin atá níos deirge (dearg ar dhath an tsilín) go horáiste de réir mar a théann siad in aois (terracotta, ómra). Dea-bholaithe nasctha leis na cineálacha dúchasacha, torthaí an-aibí, lena n-áirítear rísíní, agus dea-bholaithe balsamacha agus spíosraithe. Tathagach agus maothlach, agus iarbhlasanna a mhaireann níos faide air agus tainniní aibí ann. Veilbhitiúil.

* Ó 1 bhliain amháin de thabhairt chun cineáil ar aghaidh, féadfaidh 1,08 g/l (18 meq/l) a bheith san aigéadacht luaineach uasta.

* Dé-ocsaíd sulfair uasta: 150 mg/l má tá an cion siúcra níos lú ná 5 g/l agus 200 mg/l má tá sé cothrom le nó níos mó ná 5 g/l.

* I gcás teorainneacha nach bhfuil sonraithe, ní mór an reachtaíocht atá i bhfeidhm a chomhlíonadh.

Saintréithe anailíseacha ginearálta Neart alcóil iomlán uasta (mar % den toirt) Neart alcóil iarbhír íosta (mar % den toirt) 12,5 Aigéadacht iomlán íosta 3,5 gram in aghaidh an lítir, arna léiriú mar aigéad tartarach Aigéadacht luaineach uasta (ina milleachoibhéisí in aghaidh an lítir) 13,33 Dé-ocsaíd sulfair iomlán uasta (ina milleagraim in aghaidh an lítir)

4. Fíon licéir

TUAIRISC THÉACSÚIL GHAIRID

Fíon Rancio: a tháirgtear trí thabhairt chun cineáil ocsaídiúcháin i mbairillí adhmaid agus / nó tríd an modh “sol y serena” a úsáid (an fíon a fhágáil lasmuigh agus é a chur faoi réir teochtaí athraitheacha oíche agus lae), rud a chuireann dlús leis an ocsaídiú. Glan agus gléigeal. Boladh casta, bolaithe de spíosraí agus cnónna, tóstáilte. Tirim. Tathagach.

Fíon Mistela rosé agus geala: dath idir mil dhomhain agus oráiste. Dea-bholaithe de mhil, agus blasanna de thorthaí citris air. Iarbhlas milis go príomha a choinníonn na dea-bholaithe torthaíocha sin.

Grenache: treisithe le halcól fíonchaor. Dath oráiste, a fhorbraíonn beagán. Casta, blasanna de chitreas. Neart alcóil iarbhír íosta: 15,5 % de réir toirte.

Vimblanc: déantar é ag baint úsáide as fíonchaora Pansal ró-aibí.

Fíon atá milis go nádúrtha: úrfhíonta le cion ard siúcra níos mó ná 272 gr/l, nó leathchoipthe. Glé. Raon ton. Casta agus cothrom.

* Dé-ocsaíd sulfair uasta: 150 mg/l má tá an cion siúcra níos lú ná 5 g/l agus 200 mg/l má tá sé cothrom le nó níos mó ná 5 g/l.

* I gcás teorainneacha nach bhfuil sonraithe, ní mór an reachtaíocht atá i bhfeidhm a chomhlíonadh.

Saintréithe anailíseacha ginearálta Nert alcóil iomlán uasta (mar % den toirt) Neart alcóil iarbhír íosta (mar % den toirt) 15 Aigéadacht iomlán íosta ina milleachoibhéisí in aghaidh an lítir Aigéadacht luaineach uasta (ina milleachoibhéisí in aghaidh an lítir) Dé-ocsaíd sulfair iomlán uasta (ina milleagraim in aghaidh an lítir)

5. Cleachtais fíonóireachta

5.1. Cleachtais fhíoneolaíocha shonracha

1. Cleachtas saothraithe

Má mheasann comhlacht bainistíochta an tsonrúcháin thionscnaimh go ndéantar dochar don cháilíocht leis an uisciú nó go bhféadfadh sé a bheith ina shárú ar na rialacha, féadfaidh sé an cleachtas sin a thoirmeasc ar dháileacht shonrach.

Ní mór a bheith an-chúramach agus na fíonchaora á mbuain. Ní fhéadfar na fíonta a chumhdaítear leis an STFC, a dhéanamh ach amháin as fíonchaora atá aibí a ndóthain chun fíonta a bhfuil neart alcóil nádúrtha íosta 10 % de réir toirte iontu nó níos mó agus, i gcás fíonta licéir, 12 % de réir toirte nó níos mó.

2. Srian a bhaineann le fíonóireacht

Ba cheart brú iomchuí a chur i bhfeidhm chun an úrfhíon nó an fíon a eastóscadh agus sin a dhealú ón marc, ionas nach bhfaightear níos mó ná 74 lítear fíona in aghaidh gach 100 cileagram fíonchaor a bhuaintear.

5.2. Táirgeacht uasta

1. Cineálacha fíonta geala 12 000 cileagram fíonchaor in aghaidh an heicteáir

2. 88,8 heictilítear in aghaidh an heicteáir

3. Cineálacha fíonchaor dearg 10 000 cileagram fíonchaor in aghaidh an heicteáir

4. 74 heictilítear in aghaidh an heicteáir

6. Limistéar geografach críochaithe

Is éard atá i limistéar táirgthe na bhfíonta atá clúdaithe leis an STFC “Montsant” dáileachtaí fíonghoirt atá lonnaithe sna bardais/limistéir geografacha a liostaítear thíos. Tá na dáileachtaí sin den cháilíocht is gá chun fíonta ag bhfuil na saintréithe sonracha atá cosanta faoin STFC a tháirgeadh.

Na bardais a leanas, ina n-iomláine:

La Bisbal de Falset

Cabacés

Capçanes

Cornudella de Montsant

La Figuera

Els Guiamets

Marçà

Margalef

El Masroig

Pradell de la Teixeta

La Torre de Fontaubella

Ulldemolins

Chomh maith le, codanna de na bardais seo a leanas:

Falset:

Polagáin 8, 9, 10, 11, 12, 13, 14, 15, 16, 17, 18, 23, 26, 27, 28, 29, 30 agus 31.

Polagáin 2: dáileachtaí 1 go 37, 41 go 70, 72 go 91, an chuid theas de 93 (1.631 ha), 94, 95, cuid de 102 (2.5052 ha), 125, 127, 132 go 135, 137 go 145, 148 agus 151 go 153.

Polagáin 3: an chuid theas de dháileacht 47 (2.1549 ha), dáileachtaí 48 agus 49, an chuid theas de dháileacht 50 (1.419 ha), an chuid theas de dháileacht 52 (1.7365 ha), an chuid theas de dháileacht 53 (1.2894 ha) agus dáileacht 64.

Polagáin 19: an chuid theas de dháileacht 28 (1.0809 ha), an chuid theas de dháileacht 29 (12.2046 ha), dáileachtaí 30 go 36, 38 go 46 agus 48 go 58.

Polagáin 20: dáileachtaí 1 go 17, 23 go 26, an chuid theas de 27 (2.45 ha), an chuid theas de 28 (1.4096 ha), 29, 30, 32, 33, 59 go 64, an chuid theas de 65 (0.5789 ha), 66, 68, 72, 73, 74, 79 agus 80.

Polagáin 22: dáileachtaí 1 go 24, agus 41.

Polagáin 24: dáileachtaí 1 go 8, 10, 31 go 35, 37, 49 go 52, 54, 55, 57 go 60.

El Molar:

Polagáin 1, 2, 3, 11 go 16.

Polagáin 4: dáileachtaí 1 go 7, an chuid thiar de dháileacht r8 (0.5515 ha), 15 go 17, 34, 35, 41, 43, 47, 48, 56, 58, 61, 64, 66, 67 agus 69 go 71.

Polagáin 8: dáileachtaí 3 go 18, 20 go 28, 199, 200 agus 202.

Polagáin 9: dáileachtaí 1, 27 go 32, 35 go 37, 47 go 55.

Polagáin 10: dáileachtaí 1 go 7, 9 go 12, 29 go 34, 45 go 47, 66 go 71 agus 73.

Garcia:

Polagáin 3: dáileacht 66.

Polagáin 6: dáileachtaí 101, 105, 111 go 113.

Polagáin 7, 8, 9, 10, 11.

Polagáin 12: dáileachtaí 1 go 13, 17 go 38, 45, 133 agus 134.

Polagáin 13: dáileachtaí 70 go 102, 104, 111, 220 go 226, 228 go 234, 314 agus 315.

Polagáin 15: dáileacht 3.

Polagáin 22: dáileacht 65.

Polagáin 23: dáileachtaí 26 go 43, 60 go 68, 70, 72 go 78, 80, 81, 83, 84, 86, 87 agus 88.

Mora le Nova:

Polagáin 4: dáileachtaí 69, 70, 113 agus 120.

Polagáin 5.

Polagáin 6: dáileachtaí 3 go 15, 20 go 27, 30 go 54, 56, 57, 58, 59 agus 61 go 73.

Polagáin 7: dáileachtaí 8, 9, 10, 14, 16, 24, 30 go 46, 48, 49, 50, 56 agus 59 go 66. Polagáin 8: dáileachtaí 76 go 89, 91 go 97, 99, 100, 101, 102, 105 agus 106.

Polagáin 9: dáileachtaí 38 go 48, 50, 51, 52, 53, 55, 56, 57, 58, 73 agus 74.

Polagáin 10: dáileacht 8.

Polagáin 13: dáileacht 99.

Tivissa:

Polagáin 2, 4, 6 go 12 agus 21 go 23.

Polagáin 17: dáileachtaí 238 go 251, 253 agus 254.

Polagáin 24: dáileacht 29.

7. Cineál/cineálacha fíniúna

CABERNET SAUVIGNON

GARNACHA BLANCA

GARNACHA TINTA

MAZUELA – CARIÑENA

MAZUELA – SAMSÓ

8. Tuairisc ar an nasc (na naisc)

8.1. Fíon geal

Táirgtear fíonta geala beagnach go heisiach ó dhá chineál traidisiúnta an limistéir: Garnacha Blanca agus Macabeo. Cé go dtáirgeann Macabeo fíonta níos fíneálta, tá Garnacha Blanca, a bhfuil níos mó tathaig agus struchtúir aige, an-oiriúnach chun fíonta crianza a tháirgeadh agus chun é a choipeadh i ndair-bhairillí, d’ainneoin a chlaonadh nádúrtha chun ocsaídiú. Cuireann an chuid eile de na cineálacha geala (Chardonnay, Pansal, Moscatel de Grano Menudo, Parellada agus Picapoll Blanco) ruainnín leis an gcumasc deiridh.

8.2. Fíon dearg agus fíon rosé

Faightear na cineáil Mazuela (Samsó) agus Garnacha Tinta ar fud limistéar an STFC. Táirgeann siad fíonta tathagacha atá an-oiriúnach lena dtabhairt chun cineáil, go háirithe má rialaítear táirgeacht na fíniúna agus má úsáidtear próisis fíonóireachta oiriúnacha. Is é Ull de Llebre an cineál is coitianta sa chuid theas, áit a bhfuil sé níos teo. Oiriúnaíonn na cineálacha fíonchaoire deirge eile (Cabernet Sauvignon, Garnacha Peluda, Merlot, Monastrell, Picapoll Tinto, Syrah), a fhaightear i gcainníochtaí i bhfad níos lú, go maith do na fíonghoirt éagsúla i limistéar an STFC, rud a chruthaíonn táirgí ar ardcháilíocht atá cothromaithe, aramatach agus tathagach agus a sholáthraíonn an tréith idirdhealaitheach sna cumaisc dhifriúla.

8.3. Fíonta licéir

Tá traidisiún domhain ann maidir le fíonta licéir a tháirgeadh ar fud thuaisceart chúige Tarragona, agus ní haon eisceacht é an STFC “Montsant”. Roimhe seo, nuair a rinneadh fíonta sa bhaile le haghaidh tomhaltas baile, ba ghnách bairille amháin d’fhíon rancio agus bairille amháin d’fhíon milis a bheith ag daoine. Tá táirgeadh fíonta licéar traidisiúnta i bhfad níos córasaí na laethanta seo, ach ní chiallaíonn sé sin go bhfuil an áit bheag a bhí aige sa táirgeadh iomlán caillte aige.

9. Coinníollacha breise fíor-riachtanacha (pacáistiú, lipéadú, ceanglais eile)

Creat dlíthiúil:

Sa reachtaíocht náisiúnta

An cineál coinníll breise:

Pacáistiú laistigh den limistéar geografach críochaithe

Tuairisc ar an gcoinníoll:

Ní mór na fíonta a bhuidéalú i bhfíonlanna buidéalaithe cláraithe. Tá sé d’aidhm aige sin tionscnamh agus cáilíocht bhunúsach na bhfíonta a ráthú trí iompar i mbulc lasmuigh den limistéar táirgthe a sheachaint. Mura n-iompraítear na fíonta faoi choinníollacha áirithe a bhunaítear ar bhonn measúnú aonair agus imthosca gach cáis ar leith á gcur san áireamh, féadfar iad a chur faoi réir dálaí comhshaoil míchuí a d’fhéadfadh difear a dhéanamh dá dtréithe orgánaileipteacha.

Creat dlíthiúil:

Sa reachtaíocht náisiúnta

An cineál coinníll breise:

Forálacha breise a bhaineann le lipéadú

Tuairisc ar an gcoinníoll:

Ní mór na carachtair a úsáidtear chun “Montsant” a chur in iúl a bheith idir 3 mm agus 6 mm ar airde, agus ba cheart na carachtair a úsáidtear le haghaidh “Denominación de Origen” (“Ainmniúchán tionscnaimh”) a bheith ar leath na hairde sin.

Nasc chuig an tsonraíocht táirge

https://incavi.gencat.cat/.content/005-normativa/plecs-condicions-do-catalanes/Arxius-plecs/Pliego-de-Condiciones-DOP-Montsant-ctrl-canvis.pdf

(1) IO L 9, 11.1.2019, lch. 2.